**დანართი N2 ადმინისტრაციული საჩივრის შაბლონი, როდესაც არ არსებობს საჯარო დაწესებულების პასუხი (უპასუხო განცხადების გასაჩივრება)**

(თარიღი)

**(ადმინისტრაციული ორგანოს დასახელება)**

(განმცხადებლის სახელი/გვარი, დასახელება (პირადი/საიდენტიფიკაციო ნომერი)

(განმცხადებლის მისამართი)

(განმცხადებლის საკონტაქტო ინფორმაცია)

**ადმინისტრაციული საჩივარი**

(ქმედების განხორციელების თაობაზე)

1. **ფაქტობრივი გარემოებები**

(განმცხადებელმა) 20?? წლის (თარიღი) განცხადებით (განცხადების ნომერი, ასეთის არსებობის შემთხვევაში) (დანართი N1) მიმართა (ადმინისტრაციული ორგანოს დასახელება) (შემდგომ - ადმინისტრაციული ორგანო) და საქართველოს კონსტიტუციის მე-18 მუხლის მე-2 პუნქტის, საქართველოს ზოგადი ადმინისტრაციული კოდექსის 37-ე, 38-ე და  მე-40  მუხლების საფუძველზე მოითხოვა მის ხელთ არსებული საჯარო ინფორმაციის გაცემა (მოთხოვნის შინაარსი დეტალურად იხ. დანართი N1).

განცხადების გაგზავნიდან გავიდა 10 სამუშაო დღეზე მეტი, თუმცა ადმინისტრაციულ ორგანოს არც წერილობით და არც სხვა ფორმით არ უპასუხია ჩვენს განცხადებაზე.

ადმინისტრაციული ორგანო ვალდებულია საჯარო ინფორმაცია გასცეს კანონით დადგენილ ვადაში, კერძოდ, საქართველოს ზოგადი ადმინისტრაციული კოდექსის 40-ე მუხლის პირველი ნაწილის მიხედვით “საჯარო დაწესებულება ვალდებულია გასცეს საჯარო ინფორმაცია, მათ შორის, ელექტრონული ფორმით მოთხოვნილი საჯარო ინფორმაცია, **დაუყოვნებლივ** ან არა უგვიანეს **10 დღისა.”** ამგვარად, კანონით მკაფიოდ დადგენილია ინფორმაციის დაუყოვნებლივ გაცემის ვალდებულება, ხოლო გამონაკლის შემთხვევებში ადმინისტრაციული ორგანოს მხრიდან ინფორმაცია შეიძლება გაიცეს არაუმეტეს 10 დღიან ვადაში.ადმინისტრაციულმა ორგანომ საჯარო ინფორმაციის გაცემის კანონით დადგენილი ვადა გაუშვა და მის მხრიდან არანაირი რეაგირება არ ყოფილა სახეზე.

1. **სამართლებრივი დასაბუთება**

საჯარო ინფორმაციის ხელმისაწვდომობის უფლებას იცავს საქართველოს კონსტიტუცია. კერძოდ, საქართველოს კონსტიტუციის მე-18 მუხლის მე-2 ნაწილის მიხედვით “ყველას აქვს უფლება კანონით დადგენილი წესით გაეცნოს საჯარო დაწესებულებაში მასზე არსებულ ან სხვა ინფორმაციას ან ოფიციალურ დოკუმენტს, გარდა იმ შემთხვევისა, როდესაც იგი შეიცავს კომერციულ ან პროფესიულ საიდუმლოებას ან დემოკრატიულ საზოგადოებაში აუცილებელი სახელმწიფო ან საზოგადოებრივი უსაფრთხოების ან სამართალწარმოების ინტერესების დასაცავად კანონით ან კანონით დადგენილი წესით აღიარებულია სახელმწიფო საიდუმლოებად.”

„საჯარო დაწესებულებებში დაცული ინფორმაციის გაცნობის უფლება დემოკრატიული სახელმწიფოს არსებობის ერთ-ერთი ფუნდამენტური და აუცილებელი წინაპირობაა. მისი მნიშვნელობა გაცილებით დიდია, ვიდრე კონკრეტულ ინდივიდთათვის საინტერესო ინფორმაციაზე წვდომის უზრუნველყოფა. ამ უფლების სათანადოდ დაცვა „ხელს უწყობს სახელმწიფო დაწესებულებების ანგარიშვალდებულების ამაღლებასა და საქმიანობის ეფექტიანობის ზრდას. ღია მმართველობის პირობებში სახელმწიფო ორგანოებს/თანამდებობის პირებს აქვთ მოლოდინი, რომ შესაძლოა, მათი საქმიანობა გადამოწმდეს ნებისმიერი დაინტერესებული პირის მიერ და გადაცდომების აღმოჩენის შემთხვევაში დაექვემდებარონ როგორც სამართლებრივ, ისე პოლიტიკურ პასუხისმგებლობას“.

ამგვარად, საჯარო ინფორმაციის ხელმისაწვდომობა სამართლებრივ და დემოკრატიულ სახელმწიფოში სახელმწიფო ხელისუფლებაზე საზოგადოებრივი კონტროლისა და ღია და ეფექტური მმართველობის განვითარების ერთ-ერთი ძირითადი მექანიზმია. არსებითად მნიშვნელოვანია, რომ ეს უფლება არ იყოს მხოლოდ დეკლარირებულად აღიარებული სახელმწიფოს მიერ, არამედ ის უნდა წარმოადგენდეს ქმედით მექანიზმს.

საქართველოს ზოგადი ადმინისტრაციული კოდექსი განსაზღვრავს საჯარო ინფორმაციის გაცემის ვადებს. კერძოდ, კოდექსის მე-40 მუხლის პირველი ნაწილის მიხედვით: „საჯარო დაწესებულება ვალდებულია გასცეს საჯარო ინფორმაცია, მათ შორის, ელექტრონული ფორმით მოთხოვნილი საჯარო ინფორმაცია, **დაუყოვნებლივ** ან არა უგვიანეს 10 დღისა, თუ საჯარო ინფორმაციის მოთხოვნაზე პასუხის გაცემა მოითხოვს: ა) სხვა დასახლებულ პუნქტში არსებული მისი სტრუქტურული ქვედანაყოფიდან ან სხვა საჯარო დაწესებულებიდან ინფორმაციის მოძიებასა და დამუშავებას; ბ) მნიშვნელოვანი მოცულობის ერთმანეთთან დაუკავშირებელი ცალკეული დოკუმენტების მოძიებასა და დამუშავებას; გ) სხვა დასახლებულ პუნქტში არსებულ მის სტრუქტურულ ქვედანაყოფთან ან სხვა საჯარო დაწესებულებასთან კონსულტაციას.“ ამგვარად, კანონით მკაფიოდ დადგენილია ინფორმაციის დაუყოვნებლივ გაცემის ვალდებულება, ხოლო გამონაკლის შემთხვევებში ადმინისტრაციული ორგანოს მხრიდან ინფორმაცია შეიძლება გაიცეს არაუმეტეს 10 დღიან ვადაში. ვინაიდან ადმინისტრაციულმა ორგანომ უპასუხოდ დატოვა საჯარო ინფორმაციის მოთხოვნის შესახებ განცხადება (დანართი N1) და განცხადების წარდგენიდან გავიდა 10 სამუშაო დღეზე მეტი, მან დაარღვია საქართველოს ზოგადი ადმინისტრაციული კოდექსის მე-40 მუხლის პირველი ნაწილით დადგენილი კანონისმიერი ვადა.

საქართველოს ზოგადი ადმინისტრაციული კოდექსის მე-2 მუხლის პირველი ნაწილის „დ“ ქვეპუნქტის მიხედვით “ადმინისტრაციულ-სამართლებრივ აქტად ჩაითვლება აგრეთვე ადმინისტრაციული ორგანოს მიერ მიღებული გადაწყვეტილება მის უფლებამოსილებას მიკუთვნებული საკითხის დაკმაყოფილებაზე განმცხადებლისათვის უარის თქმის შესახებ.” ხოლო ამავე კოდექსის 177-ე მუხლის მე-2 ნაწილის მიხედვით “ადმინისტრაციული ორგანოს მიერ ადმინისტრაციულ-სამართლებრივი აქტის გამოცემისათვის დადგენილი ვადის დარღვევა ჩაითვლება ადმინისტრაციულ-სამართლებრივი აქტის გამოცემაზე უარის თქმად” და მის მიმართ გამოიყენება კოდექსის XIII თავით განსაზღვრული უფლების აღდგენის მექანიზმი-ადმინისტრაციული საჩივარი. მოცემულ შემთხვევაშიც ადმინისტრაციული ორგანოს მიერ კანონით დადგენილი ვადის გაშვება საქართველოს ზოგადი ადმინისტრაციული კოდექსის მიზნებისთვის უნდა ჩაითვალოს უარად.

ადმინისტრაციული ორგანოს უარი საჯარო ინფორმაციის გაცემაზე უნდა ეფუძნებოდეს მხოლოდ კანონს. საჯარო ინფორმაციაზე ხელმისაწვდომობის შეზღუდვის საფუძვლებს განსაზღვრავს საქართველოს ზოგადი ადმინისტრაციული კოდექსი. კერძოდ,  კოდექსის 28-ე მუხლის პირველი ნაწილის მიხედვით საჯარო ინფორმაცია ღიაა, გარდა კანონით გათვალისწინებული შემთხვევებისა და დადგენილი წესით სახელმწიფო, კომერციული ან პროფესიული საიდუმლოებისთვის ან პერსონალური მონაცემებისთვის მიკუთვნებული ინფორმაციისა.

უნდა აღინიშნოს, რომ საჯარო დაწესებულებას არ გააჩნდა განცხადების დაკმაყოფილბაზე უარის თქმის არც ერთი კანონიერი საფუძველი. მოთხოვნილი ინფორმაცია თავისი ბუნებით საჯაროა. (თითოეულ ინდივიდუალურ შემთხვევაში მცირეოდენი დასაბუთება იმასთან დაკავშირებით, რომ განმცხადებლის მიერ მოთხოვნილი ინფორმაცია საჯაროა და მის გაცემაზე უარი ეწინააღმდეგება კანონმდებლობას).

ადმინისტრაციული ორგანოს უმოქმედობით პირდაპირ და უშუალოდ ზიანდება განმცხადებლის სამართლებრივი მდგომარეობა - მას ერთმევა შესაძლებლობა ეფექტურად ისარგებლოს საქართველოს კონსტიტუციით გარანტირებული ძირითადი უფლებით.

1. **მოთხოვნა**

ამგვარად, განმცხადებელი სარგებლობს საქართველოს კონსტიტუციის მე-18 მუხლის პირველი და მე-2 პუნქტებით, საქართველოს ზოგადი ადმინისტრაციული კოდექსის 177-ე მუხლით გარანტირებული ადმინისტრაციული საჩივრის წარდგენის უფლებამოსილებით და ასაჩივრებს (ადმინისტრაციული ორგანოს დასახელება) უმოქმედობას, რომელიც უნდა შეფასდეს, როგორც უარი საჯარო ინფორმაციის გაცემაზე. განმცხადებელი ითხოვს ვითხოვთ დაკმაყოფილდეს მისი 20?? წლის (თარიღი) განცხადება (ნომერი, ასეთის არსებობის შემთხვევაში)(დანართი N1) და მიეწოდოს ამ განცხადებით მოთხოვნილი ინფორმაცია საქართველოს კონსტიტუციის მე-18 მუხლის მე-2 პუნქტის, ზოგადი ადმინისტრაციული კოდექსის 37-ე, 38-ე და  მე-40  მუხლების საფუძველზე.

პატივისცემით,

(განმცხადებელი)

ხელმოწერა